GiliGold/VAD_KnessetCorpus huggingface dataset:
כרמל שאמה-הכהן: נצביע עליו בישיבה הבאה.
יואל חסון: חבל.
נחמן שי: לשם מה בזבזנו את זמננו?
כרמל שאמה-הכהן: למה בזבזנו?
כרמל שאמה-הכהן: דנו ומיצינו את הנושא.
כרמל שאמה-הכהן: עכשיו נגיע רק להצבעה.
יואל חסון: אז יגיעו אנשי קואליציה שלא היו בדיון, לא מכירים את ההשלכות, ישפיעו על עולם התקשורת באופן דרמטי וקיצוני וזה ביזיון אדוני.
יואל חסון: זה לא מתאים לך.
יואל חסון: הם יהיו חותמות גומי, הם יהיו הזויים ולא ידעו על מה הם בכלל מצביעים.
יואל חסון: זאת בושה.
כרמל שאמה-הכהן: חבר הכנסת חסון, ההערה נשמעה.
איתן כבל: אני בטוח שהקואליציה תדע במקרה הזה להביא הצעה סבירה.
נחמן שי: אתה אומר שהיא תפעל בבגרות.
איתן כבל: כן, בבגרות.
איתן כבל: אני סומך על המילה של אילטוב בעניין הזה.
כרמל שאמה-הכהן: תפסת מרובה, לא תפסת.
כרמל שאמה-הכהן: זה חלק מהפתרון שצריך ללמוד.
יואל חסון: חבל, אדוני היושב ראש.
קריאה: זה פשוט ביזיון.
יואל חסון: הערה אדוני שחשוב לומר אותה.
כרמל שאמה-הכהן: עזוב אותנו מהפוליטיקה.
יואל חסון: לא, לא פוליטיקה אלא בכלל.
יואל חסון: אני חזרתי לוועדת הכלכלה אחרי ששלוש שנים לא הייתי בה.
יואל חסון: אני זוכר שבוועדת הכלכלה לא היה עניין של קואליציה ואופוזיציה אלא היו באמת שיקולים ענייניים.
יואל חסון: אף פעם לא הייתה כאן שאלת קואליציה ואופוזיציה, בטח לא בדברים כאלה.
כרמל שאמה-הכהן: אתה יכול להניח לנו עם הפוליטיקה?
יואל חסון: זאת לא פוליטיקה.
יואל חסון: זה לא נכון.
יואל חסון: אנחנו גורמים נזק.
כרמל שאמה-הכהן: אל תזלזל באינטליגנציה שלנו.
יואל חסון: אתה מזלזל באינטליגנציה.
כרמל שאמה-הכהן: ולא בזיכרון.
כרמל שאמה-הכהן: אני אוציא לך את הפרוטוקולים של ועדת הכלכלה.
יואל חסון: באמת, אני מכיר אותם עוד לפני שאתה היית בבית הזה.
יואל חסון: ישבתי בה.
כרמל שאמה-הכהן: בקשה לדיון מחדש של חברי הכנסת אופיר אקוניס ויוליה שמאלוב ברקוביץ’ לסעיף 2(א), מינוי הגורם המפעיל.
כרמל שאמה-הכהן: יוליה, בבקשה.
יוליה שמאלוב-ברקוביץ: דיברנו ודחינו את נושא מינוי הגורם המפעיל כי היה תמוה בעיניי מדוע צריך להוציא את זה מידיה של הרשות השנייה.
יוליה שמאלוב-ברקוביץ: אני העליתי כאן איזושהי סברה שיש סיכוי שירצו להפריט את הנושא הזה ובעצם בדרך זאת להקים את הפלטפורמה השלישית במדינת ישראל, שהיא מקובלת עלי גם ואין לי שום בעיה שתהיה עוד פלטפורמה, אבל שתבוא מדינת ישראל ותאמר שיש עוד פלטפורמה ולכן אנחנו הולכים לשנות את כל הנושא.
יוליה שמאלוב-ברקוביץ: אני מבקשת להשאיר את הגורם המפעיל נכון לעכשיו ברשות השנייה.
יוליה שמאלוב-ברקוביץ: יש לי בעיה עם הגורם המפעיל.
כרמל שאמה-הכהן: צריך להצביע על זה.
כרמל שאמה-הכהן: אנחנו מצביעים על הבקשה של חברי הכנסת אופיר אקוניס ויוליה שמאלוב ברקוביץ’ לדיון מחדש בסעיף 2א.
כרמל שאמה-הכהן: ה צ ב ע ה הבקשה אושרה פה אחד פתחנו את הסעיף לדיון מחדש.
כרמל שאמה-הכהן: יוליה, מה הייתה הבעיה?
יוליה שמאלוב-ברקוביץ: אדוני היושב ראש, אנחנו ראינו שהרשות השנייה עשתה עבודה יוצאת מן הכלל עם עידן פלוס.
יוליה שמאלוב-ברקוביץ: היא עשתה עבודה טובה, נכונה, ואפילו אמרתי באחת הישיבות שסוף כל סוף יש מה לעשות ברשות השנייה.
כרמל שאמה-הכהן: את רוצה להוסיף את הרשות השנייה כגורם שיכול להפעיל.
אתי בנדלר: הצעת החוק בנויה באופן כזה שיש את החוק הקבוע שאומר שהגורם המפעיל הוא אחד מהגורמים המנויים בסעיף 2 והרשות השנייה איננה נמנית עליהם.
אתי בנדלר: יש תיקון זמני לחוק הרשות השנייה, באופן שרק לשנתיים הרשות השנייה היא הגורם המפעיל.
אתי בנדלר: מה שמבקשת חברת הכנסת יוליה שמאלוב ברקוביץ’, אם הבנתי אותה בישיבה הקודמת, זה למחוק לגמרי את סעיף 2 כדי שהגורם המפעיל ימשיך להיות כל הזמן הרשות השנייה לטלוויזיה ורדיו.
אתי בנדלר: האם הבנתי אותך נכון?
יוליה שמאלוב-ברקוביץ: גברתי היועצת המשפטית, את צודקת.
יוליה שמאלוב-ברקוביץ: זה מה שהייתי רוצה לעשות באחרית הימים אבל מאחר שאני יודעת באיזו דרך עובדים כאן, אני מבקשת להשאיר את הרשות השנייה כאופציה להמשך.
נגה רובינשטיין: בעצם למחוק את ה"בלבד שאינו משדר שידורי טלוויזיה".
כרמל שאמה-הכהן: אז אני הבנתי אותך טוב.
יוליה שמאלוב-ברקוביץ: אני כמובן מעדיפה למחוק.
יוליה שמאלוב-ברקוביץ: אם אני יכולה למחוק את הסעיף הזה, אני מאוד אשמח.
יוליה שמאלוב-ברקוביץ: יכול להיות שבאמת כדאי לעשות כאן, כי יש לי כרגע רוב.
נגה רובינשטיין: בעצם למחוק את המלים "ואינו מפקח על שידורים כאמור".
יואל חסון: אפשר התייעצות סיעתית?
יואל חסון: אני צריך התייעצות סיעתית.
כרמל שאמה-הכהן: שלוש דקות התייעצות סיעתית של סיעת קדימה.
כרמל שאמה-הכהן: בסעיף 2א לגבי מינוי הגורם המפעיל, ההצעה שעומדת להצבעה היא להוסיף את הרשות השנייה.
כרמל שאמה-הכהן: אין בתקנות הכנסת מספר התייעצויות סיעתיות מוגבלות ליום?
יואל חסון: אין.
יואל חסון: הייתם רוצים כאן דיקטטורה, אבל אין.
יואל חסון: אגב, אתם בכיוון.
יוליה שמאלוב-ברקוביץ: גברתי היועצת המשפטית, האם אני יכולה להוסיף, מעבר לזה שתהיה הרשות השנייה, שאפילו תינתן לה עדיפות על כך שהיא חסכה כסף למדינה, על כך שהיא עשתה עבודה יוצאת מהכלל, על כך שהיא הצליחה להקים מערכת גדולה מאוד שלגוף אחר הייתה עולה הרבה יותר?
יוליה שמאלוב-ברקוביץ: האם אני יכולה להוסיף את זה?
כרמל שאמה-הכהן: זה ביום העצמאות.
כרמל שאמה-הכהן: אין את זה.
יוליה שמאלוב-ברקוביץ: אני רוצה לשמוע את תשובת היועצת המשפטית.
כרמל שאמה-הכהן: את יכולה לשמוע, אבל זה לא יהיה.
יוליה שמאלוב-ברקוביץ: אני רוצה לשמוע מה היא אומרת.
כרמל שאמה-הכהן: אפשר, אבל אני אומר לך שזה לא יהיה.
יוליה שמאלוב-ברקוביץ: זה אפשרי?
אתי בנדלר: אני מבקשת לומר מילה אחת.
אתי בנדלר: אני לא צריכה לכתוב את הרשות השנייה במפורש.
אתי בנדלר: מה שמוצע היום זה שהשר ושר האוצר באישור הממשלה ימנו ובועדת הכלכלה.
אתי בנדלר: בישיבת הוועדה הקודמת השאירו "ובאישור ועדת הכלכלה ימנו את אחד מאלה כגורם מפעיל".
אתי בנדלר: אחד מאלה, זה גורם ממשלתי, תאגיד שהוקם בחוק או חברה ממשלתית.
נגה רובינשטיין: ובלבד שאינו משדר.
אתי בנדלר: הממשלה עם כל האישורים האלה, היא זו שצריכה למנות את אחד מהגורמים שאמרתי אבל ברישא נאמר שהגורם הזה הוא בלבד שאינו מפקח על שידורים כאמור.
אתי בנדלר: המלים האלה הן אלה שמונעות את מינוי מועצת הרשות השנייה להיות גורם מפקח.
אתי בנדלר: כל מה שצריך כדי שתהיה אופציה למנות אותה, זה למחוק את המלים האלה.
אתי בנדלר: לא צריכים לכתוב אותם במפורש.
אתי בנדלר: מה שאת מציעה, לתת להם עדיפות, זה לא כתוב כאן בכל מקרה.
יוליה שמאלוב-ברקוביץ: אפשר להוסיף.
כרמל שאמה-הכהן: זה לא יהיה כתוב.
כרמל שאמה-הכהן: רדו מזה.
יואל חסון: אופציה.
כרמל שאמה-הכהן: אופציה וזהו.
כרמל שאמה-הכהן: אנחנו מצביעים על האופציה כפי שהוצגה על ידי היועצת המשפטית, על ידי מחיקת המלים?
כרמל שאמה-הכהן: ה צ ב ע ה אושר פה אחד התיקון אושר.
כרמל שאמה-הכהן: יוליה, ברכות.
כרמל שאמה-הכהן: הישיבה הזו נעולה.
כרמל שאמה-הכהן: בוקר טוב, אנחנו פותחים ישיבה שניה של ועדת הכלכלה היום.
כרמל שאמה-הכהן: על סדר היום הצעת חוק הגבלת הפרסומת והשיווק של משקאות אלכוהוליים, התשע"א-2011, של חברי הכנסת דני דנון, אורי אורבך, אברהם דיכטר, אברהם מיכאלי, אריה אלדד, יוחנן פלסנר, חמד עמאר, יריב לוין ואורי מקלב.
כרמל שאמה-הכהן: כמו כן, יש על סדר היום בקשה לדיון מחדש בסעיפים שונים.
כרמל שאמה-הכהן: בכמה סעיפים עוד לא דנו?
אתי בנדלר: הגענו לסעיף 7, כולל.
כרמל שאמה-הכהן: אז נא להקריא את סעיף 8.
אתי בנדלר: לקראת הישיבה הזאת הופץ נוסח, שאני מציעה שאדוני יחזיק.
אלקנה אפרתי: "8 אזהרה.
אלקנה אפרתי: א.
אלקנה אפרתי: לא ישווק אדם משקה משכר במכל, אלא אם כן מוקת או מודפסת על פני המכל או על תווית שעליו אזהרה באופן ובנוסח שיקבע השר בתקנות או שייקבעו בתוספת.
אלקנה אפרתי: ב.
אלקנה אפרתי: שר הבריאות, באישור של הכנסת, רשאי לשנות את נוסח האזהרה האמורה בסעיף קטן (א).
אלקנה אפרתי: " או לחילופין: "רשאי לשנות את התוספת.
דני דנון: בדיון הקודם דיברנו על הסעיף והחלטנו לא להיכנס לניסוח, לגודל ולרים האחרים, אלא להשאיר את זה לשר, שיתקין בתקנות.
אתי בנדלר: זה מה שכתוב כאן.
יואל חסון: הייתי מציע להגדיר לשר לוח זמנים לעשות את הניסוח הזה, כי אני כבר רואה את היועצים המשפטיים מעבירים אי-מיילים ארבע-חמש שנים עד שיהיה נוסח.
כרמל שאמה-הכהן: אני גם בעד.
אתי בנדלר: מה שאתה מציע זה שייקבע מועד להבאת תקנות ראשונות לאישור ועדת הכלכלה?
יואל חסון: כן, על הנוסח.
אתי בנדלר: אוקיי, אז זה בסוף – הוראת ביצוע, התקנת תקנות.
אתי בנדלר: נוסיף הוראה שתקנות ראשונות יובאו לאישור ועדת הכלכלה בתוך מועד, שמיד יוחלט עליו, מיום קבלת החוק בכנסת.
ישראל אייכלר: הוא רשאי לשנות את נוסח האזהרה או רק רשאי לשנות את התוספת?
ישראל אייכלר: אולי את שניהם?
כרמל שאמה-הכהן: שניהם.
יוליה שמאלוב-ברקוביץ: מה, למשל, יכול שר הבריאות להחליט?
אתי בנדלר: השארנו לעצמנו את האופציה, שהיא יותר ניסוחית, האם נוסח האזהרה ייקבע בתוספת לחוק או בתקנות.
אתי בנדלר: אם בתוספת לחוק, אז הנוסח הראשוני צריך להיקבע כבר עתה, בעת הכנסת החוק לקריאה שניה ושלישית, ולשר תהיה סמכות לשנות אותו; או, אם עדיין אין הצעה לנוסח בשלב הזה, אז הכול יישאר לתקנות.
רוני גמזו: אתן הסבר, ברשותכם.
רוני גמזו: הנוסחים עוברים לעתים שינויים.
רוני גמזו: אנחנו יודעים שהנוסחים, גם בעולם, הם לא תמיד אחידים.
רוני גמזו: לומדים את המצב, גם מבחינה מקצועית, ולפעמים משנים את הנוסח ומתאימים אותו למה שקורה בעולם.
רוני גמזו: מבחינה מקצועית, אני לא חושב שצריך להשאיר את זה בתוך החוק ולתת את האפשרות – אם זה באישור ועדת הכלכלה - לשר להגיע ולהראות את השינויים שהוא מבקש.
אתי בנדלר: זה נוסח ראשוני, אדוני המנכ"ל.
אתי בנדלר: אתה רוצה שהוועדה תקבע אותו עכשיו והוא יהיה חלק מהחוק או להשאיר גם את הנוסח של האזהרה הראשונה לתקנות?
רוני גמזו: אני חושב שאפשר לקבוע תחום זמן מצומצם, של 90 יום.
אתי בנדלר: מיום קבלת החוק בכנסת.
אתי בנדלר: אז לא יהיה בתוספת, זה יהיה בתקנות.
אתי בנדלר: מספר חברי הכנסת הגישו – חברי הכנסת וקנין, חרמש וישראל חסון, שמתוכם רק חבר הכנסת וקנין כאן – הצעה לדיון מחדש בנושא מסוים ולחלופין, כפי שזה מוגדר כאן – ולגבי חלק מהסעיפים לחלופי חילופין ולחלופי חלופי חילופין, כפי שהוגדר במכתב - הצעות לתיקון החוק.
אתי בנדלר: בין היתר, יש הצעה גם לעניין סעיף 8, אני רק לא יודעת אם זה הצעות רק במידה שהדיון מחדש הראשי לגבי תחולת החוק יתקבל או לא.
אתי בנדלר: חבר הכנסת וקנין, הגשתם מסמך מיום 30 באוקטובר.
אתי בנדלר: בעמוד אחד לפני אחרון, סעיף קטן ט' שבסעיף 6 למכתב.
אתי בנדלר: אתה כותב בסעיף 6: "מבלי לגרוע מהאמור לעיל, ולחילופין, אנו מציעים את ההסתייגויות הבאות:", ואז אני מגיעה לסעיף קטן ט: "כמו כן, בסעיף 8- - -" וגומר.
אתי בנדלר: האם אתה רוצה להגיש כאן איזושהי הצעה לפני שהוועדה תצביע על הסעיף?
אתי בנדלר: יש כאן למעשה מספר הצעות, מסעיף קטן ד' עד ט'.
לאה ורון: בסעיף ד' מוצע למחוק את הרישא של סעיף 8.
דני דנון: אדוני היושב ראש, אני מציע שכל ההערות של חברי הכנסת יידונו בהמשך, כי יש חילופי חילופין.
דני דנון: לאחר מכן, אם לא יעבור מה שהם רצו, אפשר תמיד להיכנס להסתייגויות בכל הנושאים, כי זה לא רק בסעיף הזה, יש הסתייגויות לכל הסעיפים.
כרמל שאמה-הכהן: חבר הכנסת וקנין?
יצחק וקנין: הרים ברורים, עכשיו הבנתי איפה אנחנו.
אתי בנדלר: אני רוצה להבהיר מדוע אני מעלה את זה לכאן.
אתי בנדלר: נניח לצורך העניין שהוועדה לא תקבל את הדיון מחדש, ואז הדיון בסעיף 8 כבר הסתיים.
אתי בנדלר: מה זה הסתייגות?
אתי בנדלר: זו הצעה שמעלים אותה לדיון בוועדה, דנים בה.
אתי בנדלר: מתקבלת - הופכת לחלק מהסעיף; לא מתקבלת – הופכת להסתייגות, אם חברי הכנסת מבקשים לרשום עליה הסתייגות.
אתי בנדלר: אבל אם היא לא מוצגת בוועדה אני לא יכולה להעלות אותה כהסתייגות.
אתי בנדלר: אדוני היושב ראש, אני מציעה לשנות את סדר הדיון ואולי להתחיל עם הבקשה לדיון מחדש בקשר לתחולה של החוק, ואז חברי הכנסת המציעים ידעו למה להתנגד ולמה לא להתנגד, איזה הצעות להציע לתיקון הסעיפים ואיזה לא.
לאה ורון: הבקשה הראשונה לדיון מחדש היא לסעיף ההגדרות, סעיף 1.
כרמל שאמה-הכהן: מה הבקשה, חבר הכנסת וקנין?
דני דנון: אדוני היושב ראש, אי-אפשר להתקדם אם בסופו של ר חברי הכנסת המציעים לא יהיו שלמים?
דני דנון: הרי יש נושא שמפריע למספר חברי כנסת.
דני דנון: אני מציע שנתקדם בהליך החקיקה, ואם בסוף הדיון חברי הכנסת יבקשו דיון מחדש – נעשה זאת.
אתי בנדלר: הבקשה לדיון מחדש כלולה בסדר יום הוועדה כך או כך.
דני דנון: הלוא הם אומרים שאם לא נקבל את ההסתייגות, יש חילופי חילופין.
לאה ורון: על הבקשה לדיון מחדש.
אתי בנדלר: זה מה שלא הבנתי ולכן ביקשתי הבהרה מחבר הכנסת וקנין.
אתי בנדלר: אם מכל ההצעות האחרות הם יורדים, ככל שההצעה לדיון מחדש תתקבל, אז אין בעיה.
אתי בנדלר: אני שואלת: בהנחה שהבקשה לדיון מחדש לא תתקבל או היא תתקבל, אבל ההכרעה שתקבל הוועדה בעקבותיה לא תתאם למה שהם רוצים, האם גם אז הם ירצו לתקן את יתר סעיפי החוק או לא?
אתי בנדלר: אם הם ירצו לתקן את יתר סעיפי החוק יהיה צריך להגיש בקשות לדיון מחדש בכל הסעיפים האחרים.
אתי בנדלר: זה רק יעכב את הדיון.
יואל חסון: צריך להכריע בסוגיה.
דני דנון: אני חולק עלייך, כי נתקדם ובסוף נגיע לנושא הבעייתי, שנדון בו.
דני דנון: אבל אם עכשיו נפתח כל סעיף, שיכול להיות שהוא לא רלוונטי לגביהם או שהוא כן רלוונטי - - -
אתי בנדלר: יחליט חבר הכנסת וקנין.
יצחק וקנין: אני רוצה להגיד למה הוא רלוונטי, לפחות לגבי סעיף 1.
יצחק וקנין: בזמנו, אם את זוכרת גברתי היועצת המשפטית של הוועדה, היה נושא של תחולה לגבי גובה הפיקדון של משקה אלכוהולי.
יצחק וקנין: באתי בבקשה של משרד החקלאות – מישהו נרדם בשמירה - ודיברנו על כך שזמן התפוגה של משקאות אלכוהוליים הוא יותר ארוך ממשקאות רגילים.
יצחק וקנין: לכן אנחנו רוצים לתת את הזמן לכל המערכת הזאת להתיישר.
אורי אורבך: תאמין לי, הם לא נרדמו בשמירה אפילה שניה.
יצחק וקנין: דיברנו על כך שזמן התפוגה של המשקאות האלכוהוליים יותר ארוך.
יצחק וקנין: אם היו צריכים להיק את המקות מחדש על כל המשקאות שלהם זה היה מצריך הוצאה כספית של היקבים.
יצחק וקנין: לכן שינינו, והייתה הסכמה.
יצחק וקנין: ההיפך, הממשלה באה אליי, היא ביקשה ממני להגיש את הצעת החוק הזאת ועשינו את הר הזה.
יצחק וקנין: לכן אני לא רוצה שייווצר אותו מצב ומבקש לדחות מעט את סעיף התחילה.
אתי בנדלר: אתה מדבר רק על סעיף קטן ט'.
אתי בנדלר: על סעיף התחילה אני מציעה שנדבר לא בהקשר של סעיף 8 אלא בהקשר תחילת החוק כולו, כי זה רלוונטי לגבי כל מכלי המשקה האלכוהולי שנמצאים במלאי היום אצל היצרנים, אצל היבואנים ובכל מקומות הממכר שלהם.
אתי בנדלר: אני מדברת על סעיף קטן 9, על ו'.
אתי בנדלר: יש כאן בקשות שונות.
יצחק וקנין: אני מתמקד בהסתייגות אחת בלבד, ואניח אותה.
יצחק וקנין: את כל שאר ההסתייגויות, מצדי, אפשר להוריד.
יצחק וקנין: אין לי בעיה אתן.
אתי בנדלר: אתה יורד מכל יתר הבקשות, אך - - -
יצחק וקנין: אניח עכשיו את ההסתייגות, ועל זה אני רוצה דיון עקרוני.
יצחק וקנין: זה נושא היין, על זה דיברנו כל הזמן וגם הממשלה קיבלה החלטה ברורה לגבי החרגת היין.
אתי בנדלר: חבר הכנסת וקנין, אם כך אתה יורד מכל יתר ההצעות.
אתי בנדלר: אתה מדבר אך ורק על בקשה לדיון מחדש בעניין התחולה על יין, וככל - - -
יצחק וקנין: לא רק התחולה - ההחרגה של היין.
אתי בנדלר: החלת החוק על יין, ואתה יורד מכל יתר ההצעות או הבקשות להסתייגות, ככל שההצעות האלה לא יתקבלו.
אתי בנדלר: השאלה היא אם ההצהרה הזאת היא גם בשם חברי הכנסת שי חרמש וישראל חסון.
יצחק וקנין: אני לא מסיר בשמם.
אתי בנדלר: הגשתם מסמך אחד, לכן אני שואלת אותך.
יצחק וקנין: אני לא יכול להגיד בשמם, אני לא יודע מה הם יחליטו.
יצחק וקנין: בכל אופן, אני אומר לך את דעתי שלי.
יוליה שמאלוב-ברקוביץ: שיין לא יהיה בכלל בחוק?
יצחק וקנין: לא אני ביקשתי את זה, הממשלה ביקשה את זה.
כרמל שאמה-הכהן: מישהו מהממשלה מוכן להקריא את החלטת הממשלה?
אתי בנדלר: להחריג יין.
יצחק וקנין: אני אומר לכם באחריות: הממשלה ביקשה להחריג את היין.
יצחק וקנין: זו הייתה ההסכמה, אחרת לא הייתה שום הסכמה לחוק הזה.
רעיה שטנר: ההחלטה רשומה אצלי, מה-26 באוקטובר 2010.
רעיה שטנר: מחליטים, בהתאם לסעי 56 לתקנון עבודת הממשלה וכו', שהצעת החוק תקודם, בתנאי שהליכי החקיקה יקודמו בהסכמת משרד המשפטים, משרד התעשייה, המסחר והתעסוקה, המשרד לביטחון הפנים, משרד הבריאות, משרד האוצר ובנוסף, משרד החקלאות ופיתוח הכפר לעניין החרגת ענף היין מהצעת החוק.
רוני גמזו: רק בהסכמה.
יצחק וקנין: אם אתם לא מחריגים את היין זה לא יעבור, אני מודיע לכם מעכשיו.
אתי בנדלר: אני מבינה שיש חילוקי דעות לגבי משמעות החלטת הממשלה – האם ההחרגה היא רק בהסכמת כל המשרדים או בכל מקרה.
יצחק וקנין: אנחנו טוחנים פה מים, רבותי.
דני דנון: אני מציע, אדוני היושב, שנתקדם בהליך החקיקה ונשאיר את הסעיף המורכב הזה לסוף הדיון.
דני דנון: אם לא – יהיה פה עוד דיון.
דני דנון: אנחנו כבר בדיון רביעי בנושא הזה.
כרמל שאמה-הכהן: אבל למה לא לחתוך את העניין הזה?
יואל חסון: בואו נחתוך את זה עכשיו, זה נושא עקרוני.
דני דנון: תכריע בזה, אבל תתקדם בהליך החקיקה.
דני דנון: בסופו של ר יהיה סעיף נוסף שיאמר אם היין מוחרג או לא, ונצביע עליו.
יואל חסון: נכריע בזה ונמשיך בחקיקה אחר כך.
יואל חסון: למה להשאיר את זה באמצע?
דני דנון: כי היו כבר שלושה דיונים בנושא הזה פה ויהיה קשה להכריע לפני שחוק יושלם.
דני דנון: אז תהיה החלטה אם מחריגים או לא מחריגים.
דני דנון: זה כבר דיון רביעי, זה סוף החקיקה.
כרמל שאמה-הכהן: לפי הייעוץ המשפטי, צריך לגמור קודם כול – בגלל מבנה החוק וכדי שלא יהיה אחרי זה - - -
אתי בנדלר: כי אחרת יהיה צורך לפתוח מחדש את כל סעיפי החוק, כי ככל שענף היין לא יוחרג מהחוק, או שתהיה החרגה רחבה יותר, אז ייתכן שלחברי הכנסת יהיו הצעות והסתייגויות לגבי כל אחד מהסעיפים שאנחנו מדברים עליהם.
אתי בנדלר: זאת אומרת, זה לא סעיף אחד שעומד בפני עצמו ואפשר להשאיר אותו לסוף.
יואל חסון: אז, נגיד, יכולות להיות הסתייגויות על אחוז האלכוהול - - -
אתי בנדלר: לגבי כל אחד מהסעיפים.
אתי בנדלר: אני לומדת את זה מהמסמך שהגיע אליי אתמול.
כרמל שאמה-הכהן: דני, בוא נגמור את זה, לכאן או לכאן.
דני דנון: זה כבר דיון רביעי שדנים בנושא הזה.
כרמל שאמה-הכהן: זו פעם ראשונה שאני ניגש לזה.
כרמל שאמה-הכהן: נדון בזה ונכריע.
לאה ורון: המסמך שהעבירו שלושת חברי הכנסת התקבל בוועדה אתמול, והוא מבקש שורה של בקשות לדיונים מחדש.
לאה ורון: לכן הפצנו אתמול סדר יום שכולל בקשות לדיון מחדש.
דני דנון: השאלה היא אם במהלך החקיקה פותחים את הכול מחדש.
לאה ורון: אם יש בקשה של חברי הכנסת – בוודאי ובוודאי.
אתי בנדלר: צריכים לדון בבקשה להצביע עליה.
אתי בנדלר: ייתכן שהבקשה תידחה.
דני דנון: אפשר להשלים את החקיקה ואז לדון בזה, לא באמצע ההליך.
אתי בנדלר: חבר הכנסת דנון, מה שיקרה במקרה כזה, אם הבקשה לדיון מחדש תידחה או שהיא תתקבל בחלקה, יהיה צורך לקבל בקשות לדיון מחדש בכל אחד מסעיפי החוק.
אתי בנדלר: זה יאריך את תהליך החקיקה.
כרמל שאמה-הכהן: דני, מה החשש?
דני דנון: החשש שלי הוא שאנחנו דוחים - - -
כרמל שאמה-הכהן: מה זה משנה?
כרמל שאמה-הכהן: צריך לעבור את זה בכל מקרה.
כרמל שאמה-הכהן: זה לא שזה יאריך את הדיון שאחרי זה.
דני דנון: אני לא נוגע במהות, הבעיה שלי היא שאני לא רוצה שנשמע עכשיו את אותם טיעונים ששמענו במשך שלושה דיונים ובסופו של דבר לא התקדמנו בחקיקה.
דני דנון: שמענו את כל הצדדים - - -
כרמל שאמה-הכהן: הדבר היחיד שמעכב את החקיקה זה הוויכוחים שנמשכים עכשיו חצי שעה מה לעשות.
כרמל שאמה-הכהן: סמוך עלי, זה יתקדם.
כרמל שאמה-הכהן: נציגי משרדי הממשלה, מי רוצה להביע עמדה בעניין החרגת היין?
כרמל שאמה-הכהן: נתחיל עם משרד הבריאות?
יואל חסון: זה לא רק היין, זה יין ובירה.
כרמל שאמה-הכהן: לא, לא, לא.
כרמל שאמה-הכהן: אז בואו נחריג את כל האלכוהול.
כרמל שאמה-הכהן: חברים, לא נעשה צחוק.
יואל חסון: ההסתייגות לא מדברת על יין.
יואל חסון: ממה שאני ראיתי, לפחות, היא מדברת על אחוזי אלכוהול.
כרמל שאמה-הכהן: היא מדברת על משקה שמופק מגפנים, אז בירה לא בדיוק מופקת מגפנים.
ישראל אייכלר: זה ניסוח מאוד מעניין – מענבי גפן יין.
ישראל אייכלר: חיפשנו הרבה נוסחאות.
קריאה: מה הקשר בין חומר הגלם לבעיה?
כרמל שאמה-הכהן: לא אמרתי שיש קשר.
כרמל שאמה-הכהן: אמרתי שזו ההגדרה שהם הגישו.
כרמל שאמה-הכהן: בבקשה אדוני, מנכ"ל משרד הבריאות.
רוני גמזו: כבוד חברי הוועדה, ראשית, אם אנחנו מתייחסים להחלטת ועדת השרים לענייני חקיקה, הוועדה עצמה קיבלה בקשה.
רוני גמזו: עמדת משרד החקלאות הייתה להחריג את היין.
רוני גמזו: משרד החקלאות הגיע לבקשה הזו מתוך ראייתו לטובת ענף היין ולא מתוך חישוב אחוזי האלכוהול.
רוני גמזו: הוא לא אמר: 12.5% זה בסדר, מעל זה לא בסדר, ולכן בירה כן וזה לא.
רוני גמזו: הוא אחראי על מערכת, ולכן הוא ביקש החרגה של התחום הזה.
רוני גמזו: מי שמנסה לקחת ממקרה היין ולהשליך על כל האחוזים מתחת ליין – זו לא הייתה הבקשה ואלה לא שיקולי המדיניות שהיו לממשלה.
רוני גמזו: לממשלה היה שיקול מדיניות, והיא אמרה: מצד אחד, משרד אחד מבקש את זה ומצד שני, משרדים אחרים מתנגדים, ולכן מבקשים שהליכי החקיקה בהמשך יהיו מתואמים בין המשרדים שמרכיבים את הממשלה בהקשר הזה.
רוני גמזו: אנחנו, במשרד הבריאות, התנגדנו לזה ומשרד החקלאות רצה את זה.
רוני גמזו: זו לא התחייבות של ועדת השרים לחקיקה, היא רק אמרה שזה צריך להיות בשים לב לדרישת משרד החקלאות.
רוני גמזו: ככה שלא הייתה הבטחה להחריג את היין, אם אנחנו נוגעים בסעיף הראשון, של מה הממשלה רצתה.
רוני גמזו: זה היה משרד אחד, שביקש להחריג את היין.
יצחק וקנין: אדוני המנכ"ל, אני חייב להעיר לדבר הזה.
יצחק וקנין: אולי אתה לא מכיר כל כך את עבודת הממשלה, אני מצטער להגיד לך.
יצחק וקנין: שר אחד יכול לתקוע את הר הזה.
יצחק וקנין: השר שמחון יכול להביא את זה למליאת הממשלה, ההסכמה שלו הייתה שזו התנאי.
יצחק וקנין: זו ההסכמה, אחרת כל החוק לא יתקבל.
יצחק וקנין: זו הצעת חוק פרטית, לא הצעת חוק ממשלתית.
יצחק וקנין: השר שמחון אמר את מה שאמר מתוך כוונה טובה, לקדם את החוק.
יצחק וקנין: גם אני בעד החוק, אבל אני לא רוצה בד בבד לשפוך - -
רוני גמזו: - - לשפוך את התינוק עם היין.
רוני גמזו: רק ציינתי בדיוק מהי החלטת ועדת השרים לענייני חקיקה.
רוני גמזו: זו הייתה ההחלטה.
יצחק וקנין: אתה מציג את זה כאילו אתה עושה את זה בשוליים.
כרמל שאמה-הכהן: זו עמדתו, חבר הכנסת וקנין.
רוני גמזו: עמדתנו היא שלא תמיד זה הכול או לא כלום.
רוני גמזו: החרגה של ענף היין יכולה להיות לתת לו מעמד שונה בהליך החקיקה.
רוני גמזו: לכן, אני דווקא כן מצטרף לדעתו של חבר הכנסת דנון – בהחלט יכול להיות שצריך להמשיך עם הצעת החוק, אם חברי הכנסת יקבלו את זה, ולאחר מכן נמצא נוסחה לתת מעמד שונה ליין.
רוני גמזו: לדוגמה, הגדרה שונה באזהרה, שאני חושב שזה כבר נדון באופן לא פורמלי.
רוני גמזו: אבל להחריג אותו מתוך ההגבלה הפרסומית והשיווקית - לפרסם אלכוהול שהוא יין ולא לפרסם אלכוהול שאיננו יין - אנחנו חושבים, כמשרד הבריאות, שזו החטאת מטרת החוק.
כרמל שאמה-הכהן: אתם יושבים בראש ועדת השרים לחקיקה, מה החליטה ועדת השרים לחקיקה בעניין הזה?
טלי שטיין: יש לנו את הנוסח של החלטת ועדת השרים, וזה קצת עניין של פרשנות.
טלי שטיין: אבל לפי מה שאני מבינה לא הוחלט להחריג את ענף היין, אלא הוחלט שאם תהיה הסכמה של משרד החקלאות או תיאום עם משרד החקלאות, אז יוחרג היין.
טלי שטיין: אין החלטה להחריג את ענף היין, לפי מה שאני מבינה מהחלטת ועדת השרים.
אתי בנדלר: עוד שאלת השלמה, ברשותך.
אתי בנדלר: מה עמדת משרד המשפטים לגבי האפשרות להחריג את היין ולא להחריג את הבירה, גם אם בירה הוא משקה אלכוהולי שאחוז האלכוהול בו נמוך מאחוז האלכוהול בחלק מהיינות?
טלי שטיין: אני מבינה שאת מתייחסת אמנות בין-לאומיות?
אתי בנדלר: אמנות בין-לאומיות הוא היבט אחד, לזה ביקשתי התייחסות ומשרד התמ"ת התייחס, ויתייחס שוב.
אתי בנדלר: אני מדברת כרגע בהיבט של אפליה או חוסר שוויון.
אתי בנדלר: הרי יש יצרנים של בירה גם בארץ, יש יצרנים של יין בארץ.
אתי בנדלר: רוצים להגן על ענף היין, מה יגידו יצרני הבירה, שיגידו שהם משוקים משקה אלכוהולי שאחוז האלכוהול בו נמוך מאשר בחלק מהיינות?
טלי שטיין: זו עשויה להיות בעיה.
אתי בנדלר: זה שעשויה להיות בעיה אני יודעת, לכן אני שואלת את השאלה הזאת.
אתי בנדלר: אני שואלת מה עמדת משרד המשפטים לגבי הנושא הזה.
טלי שטיין: לכן אני חושבת שצריכה להיות עמדה אחידה, שלא להחריג את ענף היין.
אתי בנדלר: זאת אומרת, עמדת משרד המשפטים היא שצריכה להיות עמדה אחידה, לפי אחוז האלכוהול.
אתי בנדלר: זה מה שאת אומרת, במילים אחרות?
אתי בנדלר: שאם מחריגים – זה צריך להיות לפי האלכוהול.
אתי בנדלר: זו עמדת משרד המשפטים .
יצחק וקנין: הגשתי גם הסתייגות כזאת.
יצחק וקנין: מה שתרצו יש.
כרמל שאמה-הכהן: נציג משרד החקלאות, בבקשה.
ערן הרכבי: עמדת משרד החקלאות היא ברורה – להחריג את היין.
כרמל שאמה-הכהן: את היין ואת הבירה?
ערן הרכבי: את היין, כמוצר חקלאי, מתוך דאגה לענף חקלאי, שבשנים האחרונות גדל והתרחב, בעידודו של משרד החקלאות, משום שזה ענף שצריכת המים שלו נמוכה והוא גם מאפשר פרנסה נאותה להרבה חקלאים שנטשו קצת את הקרקעות.
ערן הרכבי: בדרך לירושלים אפשר לראות שטחים עצומים נטועים בכרמי יין, שיתחילו להפיק יין בעוד שלוש-ארבע שנים.
ערן הרכבי: כמובן שהדבר הזה צריך להיות מלווה בקמפיין לצריכת יין.
ערן הרכבי: לשים יין יחד עם שאר המשקאות האלכוהוליים, אני חושב שזה לא נכון.
ערן הרכבי: צריכת היין היא לא מטרת שכרות, אני חושב שהיא באה למטרת צריכה מכובדת, בארוחה, וכל אחד מכם יודע ולא צריך להרחיב על זה.
ערן הרכבי: לכן יש מקום להחריג אותו, כמוצר שמבוסס על ענף חקלאי.
ישראל אייכלר: אדוני, נציג משרד החקלאות, יש פסוק: עוד יטעו כרמים בהרי שומרון.
ישראל אייכלר: הזכרת רק את ירושלים, גם השומרון מלא בכרמים.
דני דנון: אנחנו בעד.
יצחק וקנין: כל האזור שלי הוא כרמים.
כרמל שאמה-הכהן: נציג משרד התמ"ת, בבקשה.
נעמי רייש: עמדת משרד התמ"ת היא שיש להחריג את היין מהחוק.
נעמי רייש: סחר חוץ, שיש פה נציג שלהם, מקבלים את העמדה הזו.
לאה ורון: ומה לגבי בירה?
נעמי רייש: העמדה שלנו היא להחריג את היין.
אתי בנדלר: את יכולה להסביר את הנימוקים לעמדה, מה עומד מאחורי העמדה?
אתי בנדלר: מתעוררת שאלות, ויכול להיות אפילו שאלות חוקתיות בהקשר הזה.
אתי בנדלר: לאחר מכן כמובן שחייבים לשמוע את עמדת סחר חוץ, כי זה סותר את העמדה בישיבה הקודמת.
נעמי רייש: הנימוק שלנו להחרגת ענף היין הוא עידוד פעילות של עסקים בתחום היין.
נעמי רייש: אני, בתור הסוכנות לעסקים קטנים ובינוניים, הדאגה שלי היא לעסקים קטנים בתחום הזה, שזה יקבי בוטיק, זה תחום היין.
גיל סגל: יש גם בירות, למה רק היין?
נעמי רייש: כי הם מעטים.
נעמי רייש: אני דואגת גם להם, אני פשוט מנסה להבין מה ריאלי ומה לא.
אורי אורבך: זו תמיד הייתה עמדת משרד התמ"ת?
אורי אורבך: גם בוועדת השרים?
אורי אורבך: השתנתה.
אתי בנדלר: גברת רייש, אמרת עכשיו אמירה מאוד קשה.
אתי בנדלר: אמרת: אני דואגת גם להם, אבל אני יודעת מה ריאלי.
אתי בנדלר: אני חושבת שהעמדה צריכה להיות - - -
נעמי רייש: לשאלת חבר הכנסת אורבך, העמדה הראשונית הייתה החרגה לפי אחוזי אלכוהול.
נעמי רייש: העמדה הייתה להתחיל מאיזשהו אחוז אלכוהול, שיוציא את העסקים הקטנים מתוך החוק הזה.
יוליה שמאלוב-ברקוביץ: אבל אם שותה אחוז נמוך של אלכוהול, אבל שותה אותו הרבה, זה לא נעשה הרבה אלכוהול?
יאיר גלר: הרבה מאוד.
יאיר גלר: אלכוהול זה אלכוהול, זה אלכוהול.
נעמי רייש: העמדה הזאת, לא המצאנו אותה.
נעמי רייש: זה דבר שקיים בעולם.
יואל חסון: גם אם את אוכלת הרבה-הרבה שוקולד את תפגעי בבריאות.
יוליה שמאלוב-ברקוביץ: אבל אנחנו מדברים עכשיו על הנוער, לא על המבוגרים.
יואל חסון: רק שתדעי.
יוליה שמאלוב-ברקוביץ: השאלה היא איך שומרים על האינטרסים של החקלאים, של האוכלוסייה הדתית, שרוצה שיהיה קידוש, וגם יושבים פה האנשים האלה, שרוצים לשמור על הילדים והנוער שלנו.
ישראל אייכלר: אפשר באזהרה - - -
נעמי רייש: לכן אנחנו חושבים שהחרגת היין נותנת את המענה להתנגשות המטרות הסותרות.
יוליה שמאלוב-ברקוביץ: איך זה נותן תשובה?
נעמי רייש: כי יין שונה במהותו ממשקאות אלכוהוליים אחרים, מבחינת הבעיות שהוא מייצר.
יוליה שמאלוב-ברקוביץ: אם שתיתי עכשיו שלושה בקבוקי יין - - -
דני דנון: סליחה, לא צריך לשכנע.
דני דנון: יש עמדות סותרות של המשרדים, אנחנו לא נשכנע.
נעמי רייש: הצעת החוק, כמו כל הצעת חוק, באה להתמודד עם בעיה קיימת.